РЕГЛАМЕНТ (ЕО) № 593/2009 НА КОМИСИЯТА
от 8 юли 2009 година
за изменение на Регламент (ЕО) № 43/2009 на Съвета по отношение на списъка на кораби, участвали в незаконен, недеклариран и нерегулиран риболов в северната част на Атлантическия океан
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 43/2009 на Съвета от 16 януари 2009 г. за установяване на възможностите за риболов на определени рибни запаси и групи от рибни запаси за 2009 г. и свързаните с тях условия, приложими във водите на Общността и за корабите на Общността във води, които подлежат на ограничения на улова (1), и по-специално точка 4 от приложение XV към него,
като има предвид, че:
(1)
От 1981 г. Европейската общност е страна по Конвенцията за бъдещо многостранно сътрудничество в областта на риболова в североизточната част на Атлантическия океан (2).
(2)
През месец март 2009 г. Комисията по риболова в североизточната част на Атлантическия океан (NEAFC) измени списъка на корабите, за които е потвърдено, че са участвали в незаконен, недеклариран и нерегулиран риболов. Следва да бъде осигурено прилагането на това изменение в правото на Общността.
(3)
Регламент (ЕО) № 43/2009 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Допълнението към приложение XV към Регламент (ЕО) № 43/2009 се заменя с текста в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 юли 2009 година.